
Selam alejkum!


Do kad mogu najkasnije naklanjavati ***[sabah](https://pitajucene.com/search/sabah/questions/ "Pretraži pitanja o sabah")*** ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Do kog doba naklanjavati sabah

Alejkumusselam!


***[Sabah](https://pitajucene.com/search/sabah/questions/ "Pretraži pitanja o sabah")*** ***[namaz](https://pitajucene.com/search/Namaz/questions/ "Pretraži pitanja o namazu")*** kao i svaki drugi namaz mora se klanjati u njegovom namaskom vremenu a to je od zore pa do izlaska sunca. Jer kaže Uzvišeni: “Zaista je namaz stroga vremenski određena obaveza” (En-Nisa 103). Oko ovoga nema razilaženja među učenjacima ovog Ummeta. A što se tiče naklanjavanja namaza u šerijatskim tekstovima je došlo da se naklanjava namaz koji se zaboravi klanjati ili se prespava. Kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u hadisu mutefekun alejhi: “Ko prespava namaz ili ga zaboravi klanjati neka ga klanja kada se sjeti”, a u rivajetu: “Nema otkupa za to osim toga”.


A što se tiče prakse poznate kod nas Bošnjaka da se namjerno ostavljaju namazi, tj. ne klanjaju u njihovom namaskom vremenu, poput toga da namjerno ne klanja sabah u njegovom vremenu nego tzv. nakaze, ili da u toku dana ne klanja ni jedan namaz zbog posla ili nečeg sličnog, pa ih sve naveče naklanja. Još usto smatra da je to sasvim normalno. Ovakvo naklanjavanje nema osnova u Šerijatu. Jer je namjerno izostavljanje namaza tj. da se ne klanja u njegovom namaskom vremenu ***[haram](https://pitajucene.com/search/haram/questions/ "Pretraži pitanja o haramu")*** i veliki grijeh po idžmau učenjaka ovog Ummeta. Nego su se učenjaci razišli da li uopšte namjerno izostavljeni namaz u njegovom namaskom vremenu treba naklanjati. S tim da su složni da ko to uradi za jedan namaz da treba učiniti tevbu (pokajanje). Pa tako većina učenjaka smatra da nakon učinjene tevbe treba naklanjati taj propušteni namaz.


Neznanje i neispravna praksa kod mnogih muslimana po ovom pitanju je dostiglo vrhunac poigravanja sa vjerom. Dokle će muslimani biti tako precizni u dunjalučkim stvarima a tako nemarni čak nezainteresovani da nauče osnovne stvari vjere. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


